open-index/open-wikipedia-markdown huggingface dataset:
நகாஷி கலை

**நகாஷி கலை** ( *Nakashi art* ) என்பது இந்தியாவின் தெலங்காணா மாநிலத்தில் உள்ள சித்திபேட்டை மாவட்டம் மற்றும் நிர்மல் & ஜக்டியால் மாவட்டத்தின் செரியலில் நடைமுறையில் உள்ள ஒரு கலை வடிவமாகும். இவை அடிப்படையில் புராணங்கள் மற்றும் நாட்டுப்புறக் கதைகளின் கருப் பொருள்களை உள்ளடக்கியது. இவை கதை சொல்லலில் பயன்படுத்தப்படுகின்றன.

## வரலாறு
உஸ்தா கலைஞர்களை அழைத்து வந்த முகலாய பேரரசர்களால் இந்த கலை இந்தியாவிற்கு கொண்டு வரப்பட்டதாக நம்பப்படுகிறது. கடந்த காலத்தில் தெலுங்காணா பகுதியில் செழித்து வளர்ந்த இக்கலை "சித்ரகலா" எனவும் அழைக்கப்படுகிறது. தொன்மங்கள், நாட்டுப்புறக் கதைகள் மற்றும் சாதிப் புனைவுகளின் காட்சிகள் ஒரு துணியில் படங்களாக வரையப்பட்டு அதன் அடிப்படையில் கதைகள் பார்வையாளர்களுக்குச் சொல்லப்பட்டன. இப்படியான வண்ணங்களில் படங்களை வரையும் கலைக்கு "நகாஷி சித்ரகலா" என்று பெயர். அப்படிப்பட்ட படங்களை எழுதுபவர்கள் நகாஷி என்று அழைக்கப்படுகின்றனர். நகாஷி என்ற சொல் உருதுவில் இருந்து வந்தது. நக்ஷ் என்றால் அச்சு போல் வரைவது. இதற்கு 'நாகிஷி' என்றும் பெயர் உண்டு. கடந்த காலத்தில் நவாப்கள் அரசவைகளிலும், மஹால்களிலும் இக்கலையை ஆதரித்தனர். நவாப்கள் வழங்கிய உருது பெயருக்கு 'சித்தங்கா', 'சித்தாரி' என்ற பெயர்களும் உண்டு. கரீம்நகர் மாவட்டம், வெமுலவாடா மண்டலத்தின் திப்பாபுரம் மற்றும் அனுபுரம் கிராமங்களில் நகாஷிகள் உள்ளனர். முந்தைய வாரங்கல் மாவட்டம் செர்யாவில் (இது மறுசீரமைப்பின் போது சித்திப்பேட்டை மாவட்டத்திற்கு மாற்றப்பட்டது). இந்த ஜாதியை சேர்ந்த பலர் ஜாதி தொழிலை கைவிட்டு வேறு தொழில் செய்து பிழைப்பு நடத்தி வருகின்றனர்.வாரங்கல் மாவட்டத்தில் உள்ள இரு நாகாசி குடும்பத்தைச் சேர்ந்தவர்கள் இன்றும் இந்த திரைப்பட கலையை தொழிலாக கொண்டு வாழ்ந்து வருகின்றனர். இந்த வரைபடங்கள் செர்யாலாவில் வரையப்பட்டிருப்பதால், இந்த நகாஷி வரைபடங்கள் செர்யாலா ஓவியங்கள், நாகாஷி படங்கள் மற்றும் நகாஷி படச்சித்திரங்கள் என்று அழைக்கப்படுகின்றன.

## கலை வடிவம்
நகாஷி கலை பொதுவாக பிரகாசமான வண்ணங்களைக் கொண்டிருக்கும் (பெரும்பாலான முதன்மை நிறங்கள்) பின்னணியில் சிவப்பு நிறத்தில் ஆதிக்கம் செலுத்துகிறது. பழங்கால இலக்கியம் மற்றும் நாட்டுப்புற மரபுகளின் களஞ்சியத்தில் இருந்து வரையப்பட்ட கருப்பொருள்கள் மற்றும் கதைகளுடன் நன்கு தொடர்புடையது.

நகாஷி சுருள்கள் மற்றும் பொம்மைகள் முதலில் கதை சொல்ல பயன்படுத்தப்பட்டது. தற்போதைய நாட்களில், அவை வீடுகளில் சுவர்களை அலங்கரிக்க பயன்படுத்தப்படுகின்றன. செரியால் சுருள் ஓவியங்கள் இந்த கலையில் மிகவும் பகட்டான பதிப்பாகும்.

## மேற்கோள்கள்

## சான்றுகள்
* 
* History of Nakashi work - Craftrevival.org 

பகுப்பு:இந்தியக் கலை
பகுப்பு:தெலங்காணாவின் பண்பாடு
செரியால் சுருள் ஓவியங்கள்

**செரியால் சுருள் ஓவியங்கள்** ( *Cheriyal scroll painting* ) என்பது நகாஷி கலையின் பகட்டான பதிப்பாகும். இது தெலங்காணாவின் தனித்துவமான உள்ளூர் வடிவங்களில் நிறைந்துள்ளது. இவை தற்போது இந்தியாவின் ஐதராபாத்து, தெலுங்காணாவில் மட்டுமே தயாரிக்கப்படுகின்றன. சுருள்கள் ஒரு திரைப்படக் கதை வடிவத்தில் வரையப்படுகின்றன. மேலும் இந்தியப் புராணங்களின் கதைகளையும் சித்தரிக்கிறது,  பொதுவான கருப்பொருள்களாக கிருஷ்ண லீலை, இராமாயணம், மகாபாரதம், சிவபுராணம், மார்கண்டேய புராணம் மற்றும் கௌடா, மதிகா போன்ற சமூகங்களின் கதைகள்" இதில் வரையப்படுகின்றன.

முன்னதாக, இந்த ஓவியங்கள் ஆந்திரா முழுவதிலும், நாட்டின் பல்வேறு பகுதிகளிலும் பரவலாக இருந்தன. செரியல் சுருள்கள் முந்தைய காலங்களில் தெலுங்காணா முழுவதும் பிரபலமாக இருந்திருக்க வேண்டும். இருப்பினும் தொலைக்காட்சி, திரைப்படங்கள் மற்றும் கணினிகளின் வருகையால் செரியால் நகரத்திலேயே சுருங்கிவிட்டது. 
thumb| ஒரு சமகால செரியால் சுருள் ஓவியம்
வலது|thumb| தற்கால செரியால் பொம்மைகள்

இக்கலை ஒரிசாவின் பட்டாசித்திரத்தைப் போலவே அமைந்துள்ளது. மேலும், வாரங்கலின் செரியலில் பயிற்சி பெற்ற நகாஷி ஒரு தனித்துவமான கலை வடிவமாக உருவானது. இக்கலை வடிவம் மற்றும் நுட்பத்தில் மிகவும் பகட்டானதாக உள்ளது. 

## வடிவங்கள்
முன்பு நாகாஷி சுருள்கள் மற்றும் பொம்மைகள் கதை சொல்ல பயன்படுத்தப்பட்டது. கலைஞர்கள் அவற்றை உருவாக்கி கதைசொல்லிகளுக்கு வழங்குவார்கள். இப்போது அவை வீடுகளில் சுவர்களை அலங்கரிக்க மட்டுமே பயன்படுத்தப்படுகின்றன. மேலும், முன்பெல்லாம் 60-70 அடி சுருள்கள் உருவாக்கப்பட்டது. தற்காலத்தில் இவ்வளவு பெரியவற்றைத் தொங்கவிட அதிக இடவசதி இல்லாததால், அளவு குறைக்கப்பட்டுள்ளது. எனவே, இப்போது சுருள்கள் முழு உரையை விட ஒரு குறிப்பிட்ட காவியம் அல்லது உரையிலிருந்து சில அத்தியாயங்களை சித்தரிக்கின்றன.

## நவீன காலம்
இன்று உள்ளூர் புராணங்களில் இருந்து எடுக்கப்படும் நீண்ட கதைகள் குறைக்கப்பட்டுள்ளன. ஏனெனில் நீண்ட சுருள்களுக்கான பாரம்பரிய புரவலர்கள் இல்லை. கலைஞர்கள் தங்கள் வடிவங்களை மாற்றியமைக்க வேண்டிய கட்டாயத்தில் உள்ளனர். இப்போதெல்லாம் அவர்கள் சுருள்களின் சிறிய பதிப்புகளை வரைகிறார்கள். பாரம்பரிய கதைகளில் இருந்து ஒரு அத்தியாயம் அல்லது பாத்திரத்தைமட்டுமே சித்தரிக்கின்றனர். இவை நவீன வீடுகளின் சுவர்களில் தொங்கவிடப்படலாம். மேலும், பாரம்பரிய முறையில் வண்ணங்கள் இப்போது தயாரிக்கப்படுவதில்லை. முன்னதாக, அவர்கள் கடல் ஓடுகளில் இருந்து எடுக்கப்பட்ட இயற்கையான வெள்ளையையும், விளக்கெண்ணெய்யிலிருந்து கருப்பு மற்றும் மஞ்சளிலிருந்து மஞ்சள் நிறத்தையும் பயன்படுத்தினர்.

## அறிவுசார் சொத்து உரிமை
செரியால் சுருள் ஓவியங்கள் 2008 இல் அறிவுசார் சொத்து உரிமைகள் பாதுகாப்பு அல்லது புவியியல் குறியீட்டுத் தகுதியைப் பெற்றது.

## சான்றுகள்

## உசாத்துணை
* 

## மேலும் படிக்க
* (see index: p.&nbsp;148-152)

## வெளி இணைப்புகள்

* 
* Changing colours
* Ancient Audio Visual Entertainment
பகுப்பு:அனுமக்கொண்டா மாவட்டம்
பகுப்பு:தெலங்காணாவின் பண்பாடு
பகுப்பு:இந்திய புவிசார் குறியீடுகள்
சங்கினி

**சங்கினி** (Sangini)  என்பது மதத் திருவிழாவான திஹார் மற்றும் தீஜ் திருவிழாவின் போது நேபாளப் பெண்களால் நிகழ்த்தப்படும் ஒரு குறிப்பிட்ட வகை பாடல் மற்றும் நடனம் ஆகும்.  இது நேபாளத்தின் மலைப்பாங்கான பகுதிகளில் உருவானது என்று சொல்லப்படுகிறது. இது, நேபாளம், இந்தியா மற்றும் பூட்டானின் சில பகுதிகளைச் சேர்ந்த நேபாள பெண்களால் நிகழ்த்தப்படுகிறது.

## விளக்கம்
சங்கினி நடனம் மற்ற சந்தர்ப்பங்களில் பொழுதுபோக்கிற்காக நிகழ்த்தப்படுகிறது. ஆனால் பெரிய அளவில் இல்லை. இந்த கிராமத்தைச் சேர்ந்த பெண்கள், பசுமை சூழ்ந்த சுற்றுப்புறங்களுக்கு மத்தியிலோ, வீட்டின் முற்றத்திலோ அல்லது கோவில்களிலோ சங்கினி நடனம் ஆடுகின்றனர். இதில் பங்கேற்கும் நடனக் கலைஞர்களே பாடல்களைப் பாடுகிறார்கள். இந்த நடனம் பிராமணர் மற்றும் செத்திரியர்களில் நேபாளி சமூகத்தின் உயர் சாதியைச் சேர்ந்தது என்று சொல்லப்படுகிறது.  திருமணமாகி, கணவன் வீட்டிற்குச் சென்ற மகள்கள் தொலைதூரத்தில் இருந்து வந்து தங்கள் பெற்றோர் வீட்டில் கூடி நடனம் ஆடுவார்கள். அவர்கள் நீண்ட காலமாக மறந்துவிட்ட நண்பர்களை அங்கே சந்தித்து அவர்களுடன் நடனத்தில் பங்கேற்கிறார்கள். இந்த நடனத்தில் பெண்கள்  அகல் விளக்கு  தட்டுகளை பிடித்துக்கொண்டு அல்லது கலசத்தை தலையில் சுமந்து கொண்டு சங்கினி நடனம் ஆடுவார்கள்.

## புராணக் கதை
சங்கினியின் புராணக் கதை இந்துக் கடவுள் சிவன் மற்றும் பார்வதியின் புராணக் கதைக்கு செல்கிறது. சிறுவயதிலேயே கணவனை இழந்த பல இளம் விதவைகளைக் கண்டு வேதனை அடைந்த  பார்வதி தேவி,  திருமணமான இளம் பெண்களை அவர்களின் சாபத்திலிருந்து காப்பாற்றுமாறு சிவனிடம் மன்றாடுகிறார். திருமணமான இந்த இளம் பெண்களை சிவ பூஜை செய்யும்படி பார்வதியிடம் சிவன் அறிவுறுத்தினார்.  இவ்விதமாக, சிவபெருமானுக்கு பூஜை செய்தால், இளம் பெண்கள் அகால விதவையாவதிலிருந்து காப்பாற்றப்படுவார்கள் என்று நம்பப்படுகிறது. 

## சான்றுகள்

பகுப்பு:நேபாளி திருவிழாக்கள்
பெண்களுக்கான மரியாதை தேசிய பிரச்சாரம்

**பெண்களுக்கான மரியாதை தேசிய பிரச்சாரம் (Honour for Women National Campaign)**  என்பது பெண்களுக்கு எதிரான வன்முறையை முடிவுக்குக் கொண்டுவருவதற்காக இந்தியாவில்  ஏற்படுத்தப்பட்ட ஒரு நாடு தழுவிய இயக்கம் ஆகும். இந்த இயக்கம் 2009 ஆம் ஆண்டில் பெண்கள் உரிமை ஆர்வலரான மானசி பிரதான் என்பவரால் நிறுவப்பட்டது 

ஓ.வொய்.எஸ்.எஸ். பெண்கள் என்ற அமைப்பின் கீழ் தொடங்கப்பட்ட இந்த இயக்கம், 2012 டெல்லி கூட்டுப் பலாத்கார சம்பவத்திற்குப் பிறகு வலுப்பெற்றது. 

## பணி
இந்தியாவில் பெண்களுக்கு எதிரான வன்முறையை முடிவுக்குக் கொண்டு வருவதும், நாட்டில் உள்ள அனைத்து பெண்களுக்கும் பொருளாதார, சமூக மற்றும் அரசியல் நீதியைப் பாதுகாப்பதே இந்த இயக்கத்தின் முக்கிய நோக்கமாகும்.

## மூலோபாயம்
இந்தியாவில் பெண்களுக்கு எதிரான வன்முறை அச்சுறுத்தலை எதிர்த்துப் போராட இந்த இயக்கம் பல முனை உத்திகளைப் பயன்படுத்துகிறது. பெண்கள் மீதான அட்டூழியங்களை எதிர்த்துப் போராடுவதற்கான சட்ட மற்றும் நிறுவன விதிகள் குறித்த விழிப்புணர்வை ஏற்படுத்துவதற்காக பல வழிகளில் செயல்படுகிறது. அதாவது பெண்கள் உரிமை குறித்த விழிப்புணர்வு மையங்கள், பெண்கள் உரிமை விழா, பெண்கள் உரிமைக் கூட்டங்கள், பெண்கள் உரிமை இலக்கியங்கள், ஒலி-ஒளி காட்சிகள், தெரு நாடகங்கள் போன்றவற்றைப் பயன்படுத்துகிறது.

மறுபுறம், இது பொதுக் கருத்தைத் திரட்டுவதன் மூலம் அரசுக்கு அழுத்தம் கொடுக்கிறது. மேலும், பெண்களுக்கு எதிரான வன்முறையைக் கட்டுப்படுத்த நிறுவன மாற்றங்கள் மற்றும் சீர்திருத்த நடவடிக்கைகளுக்காக நீடித்த பிரச்சாரத்தை மேற்கொள்கிறது.

## கோரிக்கை சாசனம்
இந்தியா முழுவதிலும் உள்ள பங்குதாரர்களை உள்ளடக்கிய தேசிய மற்றும் மாநில அளவிலான கருத்தரங்குகள், பயிலரங்குகள் மற்றும் ஆலோசனைகளை உள்ளடக்கிய நான்கு வருட நீண்ட முயற்சிக்குப் பிறகு, இந்த இயக்கம் 'பெண்களுக்கு எதிரான வன்முறையை முடிவுக்குக் கொண்டுவருதல்' : 'ஒரு தேசிய சாலை வரைபடம்'  என்ற வரைவைக் கொண்டு வந்தது.

இந்த வரைவை முழுமையாக ஆய்வு செய்த துணைக் குழுவின் பரிந்துரையின் பேரில், மாநில அரசுகளின் மட்டத்தில் விரைவில் செயல்படுத்தக்கூடிய நான்கு அம்ச கோரிக்கை சாசனத்தில் இந்த அமைப்பு  கவனம் செலுத்துவது என்று முடிவு செய்யப்பட்டது. நான்கு அம்ச கோரிக்கை சாசனம் செயல்படுத்தப்படுவது உறுதிசெய்யப்பட்டவுடன், இந்த சமூக இயக்கம் இன்னும் விரிவான நிர்வாக, நீதித்துறை மற்றும் காவல்துறை சீர்திருத்தங்களுக்கு அழுத்தம் கொடுக்கும். இதன் மூலமாக  அடுத்த கட்டத்திற்கு செல்ல முடியும் என்று எதிர்பார்க்கப்படுகிறது.

## நான்கு-புள்ளி சாசனம்
1. மது வியாபாரத்தை முழுமையாக கட்டுப்படுத்த வேண்டும்.

2. கல்வி பாடத்திட்டத்தின் ஒரு பகுதியாக பெண்களுக்கான தற்காப்பு பயிற்சி கொடுக்கப்பட வேண்டும்.

3. ஒவ்வொரு மாவட்டத்திலும் பெண்கள் பாதுகாப்புக்காக சிறப்புக் காவல் படை அமைக்க வேண்டும்.

4. ஒவ்வொரு மாவட்டத்திலும் விரைவு நீதிமன்றம்,  சிறப்பு விசாரணை மற்றும் வழக்கு விசாரணை பிரிவு ஏற்படுத்தப்பட வேண்டும்.

## நிர்பயா வாஹினி
இந்த இயக்கத்தின் நான்கு அம்ச கோரிக்கை சாசனத்தை செயல்படுத்த அந்தந்த மாநில அரசுகளுக்கு அழுத்தம் கொடுக்க, நிர்பயா வாஹினி என்ற பெயரில் ஒரு குழு  2014 ஆம் ஆண்டின் தொடக்கத்தில் தொடங்கப்பட்டது. இந்த பிரிவில் 10,000க்கும் மேற்பட்ட தன்னார்வலர்கள் உள்ளனர்.

## சான்றுகள்

பகுப்பு:பெண்ணியவாதிகள்
வங்கி வைப்புகள் காப்புறுதி கூட்டமைப்பு நிறுவனம்

**வங்கி வைப்புகள் காப்புறுதி கூட்டமைப்பு நிறுவனம்** (Federal Deposit Insurance Corporation) அமெரிக்க கூட்டரசு அரசு நிறுவனம் ஆகும். இது 1933ம் ஆண்டின் வங்கிச் சட்டத்தால் உருவாக்கப்பட்டது. இந்த வங்கி வைப்பு நிதி காப்புறுதி கூட்டமைப்பு தனது நிதியை உறுப்பினர் வங்கிகளிடமிருந்து பெறும் காப்புறுதி கட்டணத் தொகை இதன் முதன்மை நிதி ஆதாரம் ஆகும். இதன் முதன்மைப் பணி  ஐக்கிய அமெரிக்க நாட்டின் வணிக வங்கிகள் மற்றும் சேமிப்பு வங்கிகளில்  சேமிப்பு  செய்தவர்களுக்கு வைப்புத்தொகை காப்பீடு வழங்கும் ஒரு அமெரிக்க அரசு நிறுவனமாகும். ஐக்கிய அமெரிக்க நாட்டில் செயல்படும் ஒரு வங்கி திவால் நிலைக்கு தள்ளப்ப்பட்டால், ஒரு தனி நபரின் வங்கி வைப்பு நிதியில் அதிகபட்சம் 2,50,000 அமெரிக்க டாலர் வரை இழப்பீடு வழங்கும். வங்கி அல்லாத வேறு சேமிப்புகளுக்கு காப்புறுதி வழங்கப்படாது. 
## இதனையும் காண்க
* கூட்டாட்சியரசின் நிதிகாப்பு முறையம்
## மேற்கோள்கள்

### உசாத்துணை
* 
* 
* 
*  
* 

## மேலும் படிக்க
* "Your Bank Has Failed: What Happens Next?"—*[[60 Minutes]]*
* 
* History including Boards of Directors
* "Federal Deposit Insurance for Banks and Credit Unions"—Congressional Research Service

## வெளி இணைப்புகள்

* 
* Federal Deposit Insurance Corporation in the *[[Federal Register]]*
* FDIC Statistics at a Glance
* FDIC List of Failed Banks

பகுப்பு:ஐக்கிய அமெரிக்க அமைப்புகள்
*
பகுப்பு:காப்பீட்டு நிறுவனங்கள்
லீலா கோகோய்

**டாக்டர் லீலா கோகோய்** (*Dr. Lila Gogoi*) ஒரு எழுத்தாளர், கல்வியாளர் மற்றும் வரலாற்றாசிரியர் ஆவார். அவர் அசாம் துறையின் துறைத்தலைவராக டிப்ருகட் பல்கலைக்கழகம் மற்றும் அஸ்ஸாம் வரலாற்று மற்றும் பழங்கால ஆய்வுகள் துறையின் கெளரவ இயக்குநராக இருந்தார். 1994 அமர்வில் அசாமிய இலக்கிய மன்றம் தலைவராகவும் இருந்தார்.

## வேலை

இலக்கியம்: சொந்தரா (1954), கார சியலோர் பியா (1954), பொன்கனார் சபோன் (1955), கொரோகோர் முகுதா (1957), டோகைட் கோன் (1957), கோப்லிங் சிகா ரயில் (1959), ரங்மானோர் கதா (1963), நீலகமோர் சித்தி (1963) , பெய்பெரிங் சித்தி (1976), பிருகுடர் பருவார் பியா (1977, 1978), பிசேசு கி லிகிம் (1978), கெர்கேரி பேருந்து (1981), பிகுகீத் அரு பாங்கோசா, கிதி மலாங்கா(1964), ஆசாமிய லோக சாகித்யர் ருப்ரேகா (1968).

வரலாறு: புரஞ்சியே பராசா நகர் (1957), கெருவா டினோர் கோதா (1957), லச்சித் போர்புகன் (1960), அகொம் சாதி அரு ஆசாமிய சமசுகிருதி (1961), சிமந்தர் மதி அரு மனு (1963), சாகித்ய-சமசுகிருதிர் புராஞ்சி (1972), அசாமொர் சமசுகிருதி (1982) ,
 The Buranjis, historical literature of Assam:a critical survey(1986), The Tai Khamtis(1971), The Tai Khamtis of the North East(1990), The History of the system of Ahom Administration(1991), பெலி மார்கோல் (1983), புரஞ்சியே கதா கோய் (1991)

## நினைவுச்சின்னங்கள்
டிப்ருகட் பல்கலைக்கழகம் விடுதி டாக்டர் லீலா கோகோய்க்கு அர்ப்பணிக்கப்பட்டுள்ளது. விடுதியின் பெயர் 'லீலா கோகோய் நினைவு கோபிசாக் சத்ரா நிவாசு' ஆகும்.

## மேற்கோள்கள்

பகுப்பு:அசாமிய இலக்கியம்
பகுப்பு:1930 பிறப்புகள்
பகுப்பு:1994 இறப்புகள்
நாசிக் திராட்சை

[வலது|thumb| [நாசிக்|நாசிக்கில் திராட்சை தோட்டம்.]]
thumb| சுலா ஒயின் தயாரிப்பு நிலையத்தின் பாதாள அறை
**நாசிக் திராட்சை** என்பது நாசிக் மாவட்டத்தில் உற்பத்தி செய்யப்படும் ஒரு வகை திராட்சை ஆகும். இது " இந்தியாவின் திராட்சை தலைநகரம்" என்று அழைக்கப்படுகிறது. நாசிக்கில், நாட்டின் மொத்த திராட்சை ஏற்றுமதியில் பாதிக்கும் மேலான பங்களிப்பை வழங்குகிறது.

## உற்பத்தி
"இந்தியாவின் திராட்சை தலைநகரம்" என்று அழைக்கப்படும் நாசிக், நாட்டின் முன்னணி திராட்சை உற்பத்தி பகுதியாக உள்ளது. 2015 நிலவரப்படி சுமார் 1.75 லட்சம் ஹெக்டேர் நிலத்தில் திராட்சை சாகுபடி செய்யப்படுகிறது. ஒரு ஹெக்டேருக்கு 20 டன் என்ற அளவில் 10 லட்சம் டன் திராட்சை உற்பத்தி செய்யப்படுகிறது. சுமார் 8,000 ஏக்கரில் திராட்சை ஒயின் வகைகள் பயிரிடப்படுகிறது. நாசிக் மாவட்டத்தில் திராட்சை உற்பத்தி பகுதிகளாக கல்வன், பெயின்ட் இகத்புரி, சின்னார், நிபாத், யோலா, நந்த்கான், சதானா, சுர்கானா, திண்டோரி, மாலேகான் ஆகும்.

## ஏற்றுமதி
உலக நாசிக் திராட்சை ஏற்றுமதியில் இந்தியாவின் பங்கு 55 சதவீதமாக உள்ளது. இதில் மகாராட்டிரா மாநிலத்தின் பங்கு 75 சதவீதம் ஆகும். நாசிக் திராட்சை ஏற்றுமதி 2003-ல் சுமார் 4,000 டன்னிலிருந்து 2013-ல் 48,000 டன்னாக அதிகரித்தது. 2014-ல் ஏற்றுமதி மேலும் 65,000 டன்களுக்கும் அதிகமாக அதிகரித்தது. ஏற்றுமதியில் பாதி நெதர்லாந்தை சார்ந்துள்ளது. ஜெர்மனி, ஐக்கிய இராச்சியம் மற்றும் பெல்ஜியம் ஆகியவை அடுத்த முக்கிய இடங்களில் உள்ளன. 2013-14-ல் உருசியாவும் சீனாவும் நாசிக் திராட்சையின் முக்கிய சந்தைகளாக உருவெடுத்தன.

## புவிசார் குறிப்பு
நாசிக் திராட்சை 2010-11ஆம் ஆண்டில் புவியியல் சார்ந்த குறியீட்டினைப் பெற்றது. இது பொருட்களின் புவியியல் குறியீடுகள் (பதிவு மற்றும் பாதுகாப்பு) சட்டம், 1999 கீழ் இந்தியாவில் பதிவுசெய்யப்பட்டது.

## மேற்கோள்கள்

பகுப்பு:நாசிக் மாவட்டம்
பகுப்பு:புவிசார் குறியீடு பெற்ற மகாராட்டிரப் பொருட்கள்
மனிசா சிரோத்ரா

thumb|மனிசா சிரோத்ரா, பணியிடத்தில் இந்தியாவின் பெண்கள் பற்றிய குழு விவாதத்தில்
**மனிசா சிரோத்ரா,** (பிறப்பு 1969) இந்தியாவின் சண்டிகரைச் சேர்ந்த பெண் வணிக நிர்வாகியாவார். மொய்லிஸ் இந்தியா நிறுவனத்தின் தலைமை செயல் அதிகாரியாக உள்ள இவர்,முப்பது ஆண்டுகளுக்கும் மேலாக முதலீட்டு வங்கியியல், நிதி மேலாண்மை, சந்தைப்படுத்தல் மற்றும் கடன் ஆதரவு போன்றவைகளில் அனுபவம் கொண்டுள்ளார், பரந்த அளவிலான வங்கி மற்றும் நிதி தொழில்களில் பரந்த எல்லை தாண்டிய நிபுணத்துவம் கொண்டுள்ளார். 2014 ஆம் ஆண்டில், பெங்களூரூவைச் தொழில்நுட்ப சேவை நிறுவனமான மைண்ட்ட்ரீ, உலகளாவிய சுயாதீன முதலீட்டு வங்கியான யுபிஎஸ் மற்றும் பார்க்லேஸ் டி ஸோட் வெட் இன் முதலீட்டு வங்கியின் இந்திய தலைமை நிர்வாக அதிகாரியாக இருந்த மனிசாவை அதன் இயக்குநர்களில் ஒருவராக நியமித்துள்ளது. சிரோத்ரா, புனித ஸ்டீபன் கல்லூரி, யில் பொருளாதாரத்தில் இளங்கலை பட்டம் பெற்றுள்ளார். மேலும் டெல்லி பொருளாதாரப் பள்ளியில் முதுகலைப் பட்ட படிப்பில்  தங்கப் பதக்கத்தையும் பெற்றுள்ளார்.

மனிசாவின் தந்தை,  யூகோ வங்கியின் தலைமைவராக இருந்துள்ளதால், வங்கி மற்றும் நிதி மேலாண்மைகளில் இவருக்கு ஈடுபாடும், ஆர்வமும் இருந்தது. எனவே 1998 ஆம் ஆண்டு யூபிஎஸ் வங்கியில் பணிக்கு சேர்ந்து2011 ஆம் ஆண்டு, நவம்பர் மாதம் அங்கிருந்து ராஜினாமா செய்வதற்கு முன்பாக வரை, அதன் இந்திய பிரிவிற்கு தலைவர் மற்றும் நிர்வாக இயக்குநராகப் பணியாற்றியுள்ளார். பல்வேறு தனியார் நிறுவன முதலீட்டுகளை கையாண்டு, கையகப்படுத்தி, மேலாண்மை செய்துள்ளார். அதன்மூலம்,  தி வால் ஸ்ட்ரீட் ஜேர்னல் பத்திரிகையில்  'கவனிக்கப்படவேண்டிய சிறந்த 50 உலகப் பெண்களில்' ஒருவராக பட்டியலிடப்பட்டுள்ளார். இலண்டன் பொருளியல் பள்ளியிலும்,பொருளாதாரத்தில் பட்டம் என இரட்டைப் பட்டம் பெற்ற மனிசா, தனது முதலீட்டு வங்கி வாழ்க்கையை லண்டனில் உள்ள ஏஎன்இசட் கிரைண்ட்லேஸ் என பெருநிறுவன வங்கியில், 1992 ஆம் ஆண்டு தொடங்கியுள்ளார். 1994 ஆம் ஆண்டு வரை அங்கு பணியாற்றின அவர், 1996 ஆம் ஆண்டு வரை, பார்க்லேஸ் வங்கியின் வட இந்திய செயல்பாடுகளுக்கு தலைவராகப் பணியாற்றியுள்ளார்.

மனிசா,  2010 ஆம் ஆண்டில், உலகப் பொருளாதார மன்றத்தால் வளரும் இளம் உலகத் தலைவராக கௌரவிக்கப்பட்டுள்ளார். மேலும்  2008 ஆம் ஆண்டில் ஃபோர்ப்ஸ் பத்திரிகையால் "ஆசியாவில் கவனிக்கப்படவேண்டிய பதினைந்து பெண்களில்" ஒருவராகவும், வருடாந்திர வால் ஸ்ட்ரீட் ஜர்னல் கணக்கெடுப்பில் "கவனிக்கப்படவேண்டிய  ஐம்பது பெண்களில்" ஒருவராகவும் பட்டியலிட்டுள்ளார்.  2007 ஆம் ஆண்டில் இருந்து தொடர்ந்து ஐந்து ஆண்டுகளாக பிசினஸ் டுடே பத்திரிகையில்  “இந்தியாவில் வணிகத்தில் மிகவும் சக்திவாய்ந்த இருபத்தைந்து பெண்கள்” என்ற பட்டியலிலும், 2014 ஆம் ஆண்டில் பார்ச்சூன் இந்தியாவின் “வணிகத்தில் ஐம்பது  சக்திவாய்ந்த பெண்கள்” என்ற பட்டியலிலும் இடம்பெற்றுள்ளார்.

மனிசா, தற்போது குளோபல் போர்டு ஆஃப் நாஸ்பர்ஸிலும் உறுப்பினராக பணியாற்றி வருகிறார். மேலும்  அசோக் லேலண்ட் மற்றும் மைண்ட்ஸ்பேஸ் பிசினஸ் பார்க்ஸ் ஆர்இஐடி போன்ற நிறுவனங்களில்,வாரிய உறுப்பினராகவும் இருந்து வருகிறார்.

மனிசா, டாய்ச் வங்கியின்(முதலீட்டு வங்கி) நிர்வாக இயக்குநரும் தலைவருமான சஞ்சய் அகர்வாலை மணந்துள்ளார்.

## மேற்கோள்கள்

பகுப்பு:பஞ்சாப் நபர்கள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:இந்தியப் பெண்கள்
பாட் பட்டு

வலது|thumb| பாட் பட்டுடன் செய்யப்பட்ட மேகேலா-சதர் செட்.
**பாட் பட்டு** அல்லது **வெள்ளை பேட் பட்டு**, **அசாமின் மல்பெரி பட்டு** (ஆங்கிலம்: *Pat silk*; அசாமிய் மொழி: পাট েচম) என்பது இந்தியாவின் அசாமில் உள்ள உள்நாட்டு பட்டு வகையாகும். இது பொதுவாக ஒளிர் வெள்ளை அல்லது வெள்ளை நிறத்தில் இருக்கும். இதன் துணியினை நிழலில் உலர்த்த வேண்டும். *[[பட்டுப்புழு|பாட் பட்டுப்புழுவின்]]* விருப்பமான உணவாக *நுனி* (வெள்ளை மல்பெரி செடி: *மோரஸ் ஆல்பா*) இலைகள் உள்ளது. பட்டு இழை இயற்கையான வெள்ளை நிறத்தைக் கொண்டுள்ளது. இதன் ஆயுள் மற்றும் பளபளப்பான அமைப்புக்காக அறியப்படுகிறது. பேட் பட்டு, மற்ற அசாம் பட்டுகளைப் போலவே, மேகேலா, சடோர் மற்றும் பிற ஜவுளி தயாரிப்புகளில் பயன்படுத்தப்படுகிறது.

ஆயிரக்கணக்கான ஆண்டுகளாகத் தேர்ந்தெடுக்கப்பட்ட இனப்பெருக்கத்தின் விளைவாக, உள்நாட்டுப் பட்டு அந்துப்பூச்சிகள் இனப்பெருக்கத்திற்காக மனிதர்களை நெருக்கமாகச் சார்ந்துள்ளது. காட்டுப் பட்டு அந்துப்பூச்சிகள் தங்கள் கொல்லைப்படுத்தப்பட்ட உறவினர்களிடமிருந்து வேறுபட்டவை (தேர்ந்தெடுக்கப்பட்ட இனப்பெருக்கம் செய்யப்படவில்லை); பட்டு உற்பத்தியில் இவை வணிக ரீதியாகச் சாத்தியமானவை அல்ல.

இந்தியாவில், கருநாடகம், ஆந்திரப் பிரதேசம், மேற்கு வங்காளம், தமிழ்நாடு மற்றும் ஜம்மு காஷ்மீர் ஆகியவை மல்பெரி பட்டு உற்பத்தி செய்யும் முக்கிய மாநிலங்களாகும். இவை நாட்டின் மொத்த மல்பெரி மூல பட்டு உற்பத்தியில் 92% ஆகும். நாட்டில் உற்பத்தி செய்யப்படும் 14,000 மெட்ரிக் டன் பட்டு உற்பத்தியில் கருநாடகாவில் 9,000 மெட்ரிக் டன் மல்பெரி பட்டு உற்பத்தி செய்கிறது. இதனால் நாட்டின் மொத்த மல்பெரி பட்டு உற்பத்தியில் கிட்டத்தட்ட 70% பங்களிக்கிறது. கர்நாடகாவில் மைசூர் மாவட்டத்தில் பட்டு அதிகளவில் விளைகிறது. கர்நாடகாவில் மல்பெரி பட்டு உற்பத்தியானது மைசூர் பட்டு என்றும், பாட் பட்டு அசாமில் மல்பெரி பட்டு ஆகும்.

அசாமில் பட்டு வளர்ப்பு என்பது திபெட்டோ-பர்மன் கச்சாரி பழங்குடியினரால் பழக்கப்படுத்தப்பட்ட ஒரு பழங்காலத் தொழிலாகும்.

## மேற்கோள்கள்

பகுப்பு:இந்தியாவில் பட்டு
அன்னே பிரைட்

**அன்னே பிரைட்**  (*Anne Pride*) (ஜூலை 29, 1942 &ndash; ஏப்ரல் 24, 1990) பெண்களுக்கான தேசிய அமைப்பின்  ஆர்வலர் மற்றும் வெளியீட்டாளர் ஆவார். இவர், வன்கலவிக்கு எதிரான ஆர்வலராக அறியப்படுகிறார். பிரைட், 1977 இல் " டேக் பேக் தி நைட் " என்ற சொல்லைப் பயன்படுத்தத் தொடங்கினார். மேலும், இவர், முதன்முறையாக வன்கலவி நெருக்கடி மையங்களை ஏற்படுத்தினார். இந்த மையங்கள் தனது வாடிக்கையாளர்களின் தனியுரிமையைப் பாதுகாப்பதில் ஈடுபட்டது.

## தொழில்
அன்னே பிரைட், 1968 இல் பெண்ணிய செயல்பாட்டில் ஈடுபடத் தொடங்கினார். இவர் 1969 இல் தேசிய பெண்கள் அமைப்பில்  சேர்ந்தார்  இவர் 1970 முதல் 1976 வரை இந்த அமைப்பின் தேசிய செய்திமடலான 'டு இட் நெள'  இன் ஆசிரியராகப் பணியாற்றினார். 1975 முதல் 1977 வரை, இவர் இந்த இதழின் இயக்குநர்கள் குழுவில் இருந்தார்.

இந்த அமைப்பின் செயற்பாட்டாளராக, 1977 இல் பிட்ஸ்பர்க்கில் வன்முறைக்கு எதிரான பேரணியில் இவர் படித்த நினைவுச் சின்னத்தில் " டேக் பேக் தி நைட் " என்ற வார்த்தையைப் பயன்படுத்தினார்.

பிரைட், கே.என்.ஒ.டபிள்யு,இன்க் நிறுவனத்தை  நிறுவியவர் ஆவார்.  இது பெண்ணியக் கண்ணோட்டங்களை வெளியிட வேலை செய்தது.  1977 ஆம் ஆண்டில், பிரைட் பத்திரிகை சுதந்திரத்திற்கான மகளிர் நிறுவனத்தின்  கூட்டாளியாக ஆனார்.

இவர், 1974 இல் பிட்ஸ்பர்க் ஆக்‌ஷன் அகென்ஸ்ட் ரேப்  என்ற உலகின் முதல் கற்பழிப்பு நெருக்கடி மையங்களில் ஒன்றை உருவாக்க உதவினார். பின்னர் 1976 இல் தொடங்கி அந்த நிறுவன ஊழியர்களின் ஒரு பகுதியாக ஆனார்.

1980 களில், இந்த மையத்தின் இயக்குநராக இருந்தார். 1980 ஆம் ஆண்டில், ஒரு கற்பழிப்பு விசாரணையின் போது, பாதுகாப்பு வழக்கறிஞருக்கு ரகசியத்தன்மையைக் காரணம் காட்டி, வாடிக்கையாளர் நேர்காணல் குறிப்புகளை வழங்க பிரைட் மறுத்துவிட்டார், அதனால், இவர் நீதிமன்றத்தை அவமதித்ததாகக் கண்டறியப்பட்டது. மேலும், இந்த வழக்கின் மேல்முறையீடு பென்சில்வேனியா உச்ச நீதிமன்றத்தால் உறுதி செய்யப்பட்டது. நீதிமன்ற வழக்கு பென்சில்வேனியாவில் சட்டத்தை உருவாக்க வழிவகுத்தது, இது கற்பழிப்பு சம்பவத்தில் பாதிக்கப்பட்டவர்களுக்கும் நெருக்கடி மையங்களில் உள்ள ஆலோசகர்களுக்கும் ரகசியத்தன்மையை உறுதி செய்யும்.

## தனிப்பட்ட வாழ்க்கை
பிரைட் 1942 இல் அன்னே ஹகெட்டாக பிறந்தார்  இவர் 16 வயதில் எட்வின் குர்ல்ஃபிங்கை மணந்தார், ஆனால்,  இவரின் கணவர் பிரிந்து சென்றதும், விவாகரத்துக்கு முன்பே, தனது பெயரை மீண்டும் ஹகெட் என்று தனது குடும்பப் பெயராக மாற்ற விரும்பினார். இருப்பினும், அன்னே பிரைட்டின் தந்தை தனது பெயரை பெண்கள் இயக்கத்துடன் இணைக்க விரும்பவில்லை. அதனால், 1977 இல் எட்வினிடமிருந்து பிரிந்த பிறகு, இவர் தனது பெயரை பிரைட் என்று மாற்றிக்கொண்டார். இவர்களுக்கு இரண்டு குழந்தைகள் இருந்தனர்.

பிரைட் 1989 இல் கருப்பை புற்றுநோயால் கண்டறியப்பட்டார்  இவர் ஏப்ரல் 24, 1990 அன்று வெஸ்ட் பென் மருத்துவமனையில் புற்றுநோயுடன் போராடி இறந்தார்.

## சான்றுகள்

பகுப்பு:ஐக்கிய அமெரிக்கப் பெண்ணியவாதிகள்
பகுப்பு:1990 இறப்புகள்
பகுப்பு:1942 பிறப்புகள்
ஹினா ஷா

[thumb| குஜராத் முதல்வர் [நரேந்திர மோதி|நரேந்திர மோடியுடன் பரிசளிப்பு விழாவில் ஹினா ஷா]]
thumb|ஹினா ஷாவிற்கு பெண்கள் தினத்தில் இந்திய குடியரசுத் தலைவர் ஸ்ரீமதி   பிரதிபா பாட்டீல் அவர்களால் ஸ்திரீ சக்தி புரஸ்கார் விருது வழங்கப்பட்டது.
**ஹினா ஷா**, இந்தியாவின் குஜராத்தைச் சேர்ந்த தொழில்முனைவோரும் வணிக நிறுவன தலைவருமாவார். இவர், 1986 ஆம் ஆண்டு  அகமதாபாத்தில் நிறுவப்பட்ட, தொழில்முனைவு மற்றும் தொழில் மேம்பாட்டுக்கான சர்வதேச மையம் என்ற இலாப நோக்கற்ற தன்னார்வ அமைப்பின் நிறுவனரும் இயக்குநருமாவார். இவரின் தொழில் முனைவோருக்கான அமைப்பின் சேவைக்காகவும், பொருளாதார வளர்ச்சிக்கான பங்களிப்பிற்காகவும்  அப்போதைய இந்தியக் குடியரசுத் தலைவரான பிரதிபா பாட்டில் அவர்களால்  வழங்கப்பட்ட நாரி சக்தி விருது , பாரத் ஜோதி விருது, டைட்டன் பி மோர் லெஜண்ட் பட்டம் மற்றும் சிறந்த திட்ட மேலாண்மை நிறுவனத்திற்கான விருது போன்றவைகளை பெற்றுள்ளார்.

## பெண்களுக்கான அதிகாரம்
1976 ஆம் ஆண்டு பிளாஸ்டிக் பொதி கட்டுதல் துறையில் தனது வாழ்க்கையைத் தொடங்கியுள்ளார்.
[இடது|thumb| குஜராத்தின் [தொழில் முனைவு|தொழில்முனைவோர் விதவைகளுடனான சந்திப்பில் ஹினா ஷா]]
1986 ஆம் ஆண்டில், தொழில்முனைவு மற்றும் தொழில் வளர்ச்சிக்கான சர்வதேச மையத்தைத் தொடங்யுள்ளார். ஷாவின் "பெண்களுக்கான தொழில்முனைவோர் மேம்பாட்டுத் திட்டம்", குஜராத்தைச் சேர்ந்தஇருபத்தைந்து பெண்களுடன் தொடங்கப்பட்டது, அவர்களில் பதினாறு பெண்கள் பாரம்பரியமற்ற வணிக நிறுவனங்களை நிறுவியுள்ளனர். 2011 ஆம் ஆண்டு வரையில் அந்நிறுவனங்கள் இயங்கிக்கொண்டுதான் இருந்தன. வணிகத்தில் இருந்தன. மேலும் இந்த மையம் உலகெங்கிலும் சிறு, குறு தொழில் துறையில் விரிவாக பெண்களுக்காக செயல்பட்டு வருகிறது, பாலின பிரச்சினைகளில் கூர்மையாக கவனம் செலுத்துவதன் மூலம் அப்பெண்களின் முயற்சிகளை உறுதிப்படுத்தியுள்ளது, மேலும் உற்பத்தி வளங்கள் மற்றும் வசதிகளில் தொழில்முனைவோரின் அணுகல் / கட்டுப்பாட்டை அதிகரிக்க முயற்சித்து வருகிறது.

பங்களாதேஷ், லெசோதோ, போட்ஸ்வானா, கேமரூன், மலேசியா, பிலிப்பைன்ஸ், ஜோர்டான், இலங்கை, கயானா, ஐவரி கோஸ்ட் மற்றும் செயின்ட் கிட்ஸ் மற்றும் ஜாம்பியா நாடுகளில், பெண்களின் பொருளாதார அதிகாரமளிக்கும் உத்திகளைத் தொடங்குவதற்கும் நிறுவனமயமாக்குவதற்கும் தேவையான பல்வேறு திட்டங்களை வகுக்கவும், செயல்படுத்தவும்,  ஷா முக்கியப் பங்கு வகித்துள்ளார்.

## மேற்கோள்கள்

பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:வாழும் மக்கள்
பகுப்பு:இந்தியப் பெண்கள்
பகுப்பு:இந்தியப் பெண் தொழில்முனைவோர்
இன்ஜில்

**இன்ஜில்** ( )இயேசுவின் (ஈசா) நற்செய்தியின் அரபுப் மொழி பெயர் ஆகும். இந்த *இன்ஜில்* இறைவனால் வெளிப்படுத்தப்பட்ட நான்கு இஸ்லாமிய புனித நூல்களில் ஒன்றாக குர்ஆனால் விவரிக்கப்படுகிறது, மற்றவை சபூர் (திருப்பாடல்கள்), தவ்ராத் ( தோரா ) மற்றும் குர்ஆன் ஆகும். *இன்ஜில்* என்ற வார்த்தை குர்ஆன், *[[ஹதீஸ்]]* மற்றும் முஸ்லீம்களின் ஆரம்பகால ஆவணங்களிலும் பயன்படுத்தப்படுகிறது, இது ஈஸா நபிக்கு அல்லாஹ்வால் குடுக்கப்பட்டா நூல் என்று முஸ்லீம்களில் நம்பப்படுகிறது.

இஸ்லாமிய நூல்களில் காணப்படும் *இன்ஜில் (إنجيل)*  என்ற  அரபு சொல், இது  சிரியாக் அராமிக் சொலனா *அவங்கலீயோன்* awongaleeyoon (ܐܘܢܓܠܝܘܢ)  *பேஷிட்டா* என்ற (விவிலியத்தின் சிரியாக் மொழிபெயர்ப்பு) இல் காணப்படுகிறது,

அடுத்தது கிரேக்க வார்த்தையான euangelion (Εὐαγγέλιον) வந்தது. கிரேக்க புதிய ஏற்பாட்டில், அதன் பொருள் "நல்ல செய்தி" (கிரேக்க வார்த்தையான"Εὐαγγέλιον", பண்டைய ஆங்கிலத்தில்  "gōdspel", என்று மாற்றியாத்து

## நற்செய்தி பற்றி கூறும் திருக்குர்ஆன்
இன்ஜில் (நற்செய்தி) பற்றி கூறும் திருக்குர்ஆன் வசனங்கள்.

பகுப்பு:இசுலாமிய சமய நூல்கள்
பகுப்பு:இசுலாமிய இறையியல்
வர்சா சில்பா

**வர்சா சில்பா** (*Varsha Shilpa*) என்பவர்கள் தோ தூனி சார் (2010), இஷாக்ஜாதே (2012), ஷுத் தேசி ரொமான்ஸ் (2013), தாவத்-இ-இஷ்க் (2014) போன்ற படங்களுக்கு ஆடை அலங்காரம் வடிவமைத்த இந்திய ஆடை வடிவமைப்பாளர்களில்  ஒரு இணையினர். தோ தூனி சார் படத்திற்காகச் சிறந்த ஆடை வடிவமைப்பிற்கான பிலிம்பேர் விருதைப் இவர்கள் பெற்றனர். வயதான தம்பதிகளான ரிசி கபூர் மற்றும் நீது சிங் ஆகியோருக்கான இவர்களின் ஆடை வடிவமைப்பு சிறப்புப் பாராட்டைப் பெற்றது. பின்னர் இவர்கள் நடிகர் சுசாந்த் சிங் ராஜ்புத், பரினீதி சோப்ரா மற்றும் அறிமுக நடிகை வாணி கபூர் ஆகியோருக்காக *ஷுத் தேசி ரொமான்ஸ்* (2013) திரைப்படத்தில் ஆடை வடிவமைத்தனர். பரினீதி சோப்ரா அவர்களின் வழக்கமான ஆடை வடிவமைப்பாளரான இவர்கள் இஷாக்ஜாதே மற்றும் தாவத்-இ-இஷ்க் திரைப்படங்களிலும் இவருக்காக வடிவமைத்துள்ளனர்.

## அழகு நயப்புக் காட்சி
நடிகை ஹுமா குரேஷி, 29 திசம்பர் 2017 அன்று நடைபெற்ற குளிர்கால அழகு நயப்புக் காட்சியில் வடிவமைப்பாளர் ஜோடியான வர்ஷா வாத்வாவால் வடிவமைக்கப்பட்ட நள்ளிரவு நீல நிற உடைத் தொகுப்பினை அணிந்திருந்தார்.

## திரைப்படவியல்

* தி லாஸ்ட் லியர் (2007)
* க்ராஸி 4 (2008)
* தோ தூனி சார் (2010)
* இஷாக்ஸாதே (2012)
* சுத் தேசி காதல் (2013)
* தாவத்-இ-இஷ்க் (2014)

## விருதுகள்

## மேற்கோள்கள்

## வெளி இணைப்புகள்

பகுப்பு:பிலிம்பேர் விருதுகள் வென்றவர்கள்
பகுப்பு:இந்தியப் பெண் அலங்கார வடிவமைப்பாளர்கள்
பத்மா யாஞ்சன்

[alt=Woman receives award from Indian president|வலது|thumb| பத்மா யாஞ்சன் [ராம் நாத் கோவிந்த்|ராம்நாத் கோவிந்திடம் இருந்து நாரி சக்தி விருது பெறுகிறார்]]
**பத்மா யாஞ்சன்** (*Padma Yangchan*) என்பவர் லடாக்கை சேர்ந்த ஒரு இந்தியத் தொழிலதிபர். இவர் ஆடை வடிவமைப்பாளராகப் பயிற்சி பெற்றார். பத்மா நம்சா உயர்தர உடையலங்காரம் மற்றும் நம்சா டைனிங்கின் உரிமையாளராக உள்ளார். மேலும் லடாக்கின் உள்நாட்டுக் கலை மற்றும் கைவினைப்பொருட்கள் மற்றும் உணவுக்குப் புத்துயிர் அளிப்பதில் பெயர் பெற்றவர். இவரது சாதனைகளைப் பாராட்டி நாரி சக்தி விருது வழங்கப்பட்டது.

## தொழில்
பத்மா யாஞ்சன் 1991-ல் இந்தியாவின் வட பகுதியான லடாக்கில் பிறந்தார். இவர் சீமாட்டி சிறீ ராம் கல்லூரியில் தனது பட்டப்படிப்பை முடித்தார். தில்லி மற்றும் இலண்டனில் ஆடை வடிவமைப்பு படிப்பை முடித்தார். லடாக்கிற்குத் திரும்புவதற்கு முன், தில்லி, லண்டன் மற்றும் மும்பையில் உள்ள புகழ்பெற்ற பத்திரிகைகளில் பணிபுரிந்தார். இவரது வணிக கூட்டாளியான ஜிக்மெட் டிஸ்கெட் உடன், யாங்சான் 2016-ல் நாம்சா கோட்யூர் என்ற ஆடை நிறுவனத்தை நிறுவினார். இது பாரம்பரிய உள்ளூர் ஜவுளிகளான பஷ்மினா மற்றும் செம்மறி ஆடு (லடாக்கி: நம்பு), (லடாக்கி: குளு) யாக் மற்றும் ஒட்டகம் போன்ற கைவினை மேற்சட்டைகள் மற்றும் தொப்பிகளை உருவாக்கப் பயன்படுத்துகிறது. வெங்காயம், சூரியகாந்தி மற்றும் ரோஜாக்களைப் பயன்படுத்தி இந்நிறுவனம் சொந்தமாக ஆடைக்கான நிறங்களைத் தயாரிக்கிறது.

2019-ல் இலண்டன் அழகு நய வாரத்தில் இந்த ஆடைகள் காட்சிப்படுத்தப்பட்டன. நாம்சா லேயில் ஒரு கடையை வைத்திருக்கிறார். இது உயர்தர ஆடைகளை விற்பனை செய்கிறது. மேலும் லடாக்கி கலாச்சாரம், பாரம்பரியங்கள் மற்றும் லடாக்கின் இழந்த உணவு வகைகளின் அனுபவங்களையும் கொண்டுள்ளது. அனைத்துலக பெண்கள் நாளான 2022 அன்று, இவரது சாதனைகளைப் பாராட்டி குடியரசுத் தலைவர் ராம் நாத் கோவிந்த் நாரி சக்தி விருது வழங்கினார்.

## மேற்கோள்கள்

பகுப்பு:நாரி சக்தி விருது பெற்றவர்கள்
பகுப்பு:இந்தியப் பெண் அலங்கார வடிவமைப்பாளர்கள்
பகுப்பு:வாழும் மக்கள்
பிராக்சினஸ்

thumb| ஐரோப்பாவில் ஆஷ் மரப் பூ
thumb| குறுகிய-இலைகள் கொண்ட ஆஷ் ( ''Fraxinus angustifolia'' )
**பிராக்சினஸ்** (*Fraxinus*) என்று அழைக்கப்படுவது ஆலிவ் மற்றும் லைலிக் குடும்பத்தில் உள்ள பூக்கும் தாவரங்களில் ஒரு பேரினமாகும். இதில்  நடுத்தரம் முதல் பெரிய மரங்களில் 45-65 இனங்கள் உள்ளன. இதில் பெரும்பாலும் இலையுதிர் இனங்களாகும். இருப்பினும் அயன அயல் வெப்பமண்டலத்தில் பல  பசுமைமாறா இனங்களும் உள்ளன. ஐரோப்பா, ஆசியா, வட அமெரிக்காவின் பெரும்பகுதியில் இந்த இனங்கள் பரவலாக உள்ளன.     

இவற்றின் இலைகள் எதிரடுக்கில் (அரிதாக மூன்று வட்ட அமைவு ) உள்ளன. மேலும் பெரும்பாலான இனங்கள் ஓலை வடிவ இலைகளோடு, எழு சிற்றிலைகள் கொண்டுள்ளன. இவற்றின் விதைகள் "இறகுள்ள விதைகள்" என அழைக்கபடுகின்றன. இதன் கனிகள் சமாரா எனப்படும் ஒரு வகை ஆகும். 

## சொற்பிறப்பியல்
இந்த மரங்களின் பொதுவான ஆங்கிலப் பெயர், "ash" ஆகும். இது பழைய ஆங்கில *æsc* க்கு முந்தைய பெயராகும். இது மரத்திற்கான புரோட்டோ-இந்தோ-ஐரோப்பியனுடன் தொடர்புடையது. அதே சமயம் இந்தப் பொதுவான பெயர் இலத்தீன் மொழியில் பிர்ச் மரத்திற்கான சொல்லிலிருந்து உருவானது. இரண்டு சொற்களும் அந்தந்த மொழிகளில் " ஈட்டி " என்று பொருள்பட பயன்படுத்தப்படுகின்றன. ஏனெனில் இந்த மரமானது ஈட்டிக் கம்புகளை செய்ய ஏற்றதாக உள்ளது. 

## குறிப்புகள்

## வெளி இணைப்புகள்

*தமிழ்க் கலைக்களஞ்சியத்தில் ஃபிராக்சினஸ் குறித்து ஆஷ் மரம் என்ற கட்டுரை உள்ளது.
*Cofrin  Center for Biodiversity Herbarium, University of Wisconsin, Trees of Wisconsin, ''Fraxinus'' comparison chart 
* 

பகுப்பு:மருத்துவத் தாவரங்கள்
பகுப்பு:மரங்கள்
பகுப்பு:தாவரப் பேரினங்கள்
பகுப்பு:தாவரவியல் பெயருடையக் கட்டுரைகள்
சந்தியா தார்

வலது|thumb| 2022-ல் நாரி சக்தி விருது வென்ற பிறகு தர்
**சந்தியா தார்** (*Sandhya Dhar*)(பிறப்பு 1980) என்பவர் இந்திய ஊனமுற்றோர் உரிமை இயக்க ஆர்வலர். சிறுவயதிலேயே பெருமூளை வாதம் நோயால் பாதிக்கப்பட்டு சக்கர நாற்காலியைப் பயன்படுத்துபவர். மாற்றுத்திறனாளிகளுக்கு ஆதரவாக 2015-ல் ஜம்மு பொதுக் கல்வி மற்றும் மறுவாழ்வு நிறுவனத்தை நிறுவினார். தார் 2020-ல் நாரி சக்தி விருது பெற்றார்.

## தொழில்
சந்தியா தார் 1980ஆம் ஆண்டின் தொடக்கத்தில் ஜம்மு மற்றும் காஷ்மீரின் கோடைக்கால தலைநகரான ஸ்ரீநகரில் பிறந்தார். சில மாதங்களில் இவருக்குக் காய்ச்சல் ஏற்பட்டது. இது பக்கவாதத்திற்கு வழிவகுத்தது மற்றும் இவருக்குப் பெருமூளை வாதம் இருப்பது கண்டறியப்பட்டது. இவருடைய பெற்றோர்கள் இவரைக் கவனிப்பதில் முன்னுரிமை அளித்தனர். மேலும் இவர் இரண்டு ஆண்டுகளாக புது தில்லியில் உள்ள தீன்தயாள் உபாத்யாயா உடல் ஊனமுற்றோருக்கான நிறுவனத்திற்கு அனுப்பப்பட்டார். ஐந்து வயதில், இவர் உள்ளூர் பள்ளிக்குச் சென்றார். பின்னர் இவரது குடும்பம் ஜம்முவுக்கு குடிபெயர்ந்தது. இங்குப் பராமரிப்பு வசதிகள் சிறப்பாக இருந்தன. இவர் ஆதர்ஷ் ஷிக்ஷா நிகேதன் பள்ளியிலும் பின்னர் எம். தாசு பள்ளியிலும் பயின்றார். இவர் தனது கல்வியை ஜம்மு அரசு பட்டப்படிப்பு கல்லூரி அணிவகுப்பு மைதானத்தில் தொடர்ந்தார், இளங்கலை வணிகவியல், முதுகலை வணிகவியல், கணினி அறிவியலில் பட்டயம் மற்றும் முதுகலை வணிக நிர்வாக ஆகியவற்றைப் படித்தார். பின்னர் ஜம்மு காஷ்மீர் அரசின் நிதித்துறையில் பணியாற்றினார். தர் போசியா விளையாடுகிறார். 2022-ல், போசியா தேசிய வாகையாளர் போட்டியில் வெண்கலப் பதக்கம் வென்றார்.

தார் சக்கர நாற்காலியைப் பயன்படுத்துபவர். இவர் ஒரு ஊனமுற்றோர் உரிமை இயக்க ஆர்வலரானார். 2015-ல் ஜம்மு பொதுக் கல்வி மற்றும் மறுவாழ்வு நிறுவனத்தை நிறுவினார். இது ஊனமுற்றவர்களை ஆதரிக்கிறது மற்றும் ஊனமுற்ற ஆசிரியர்களால் கற்பிக்கப்படும் பாடங்களை வழங்குகிறது. 2022-ல், இந்த அமைப்பு 400க்கும் மேற்பட்ட ஊனமுற்ற குழந்தைகளுக்கு ஆதரவளித்தது.

## விருது
2022ஆம் ஆண்டில், குடியரசுத் தலைவர் ராம்நாத் கோவிந்திடம் இருந்து 2020ஆம் ஆண்டிற்கான நாரி சக்தி விருதைப் பெற்றார். ஜம்மு மற்றும் காஷ்மீரின் துணைநிலை ஆளுநர் மனோஜ் சின்கா, 2022-ல், தார், நசிரா அக்தர் மற்றும் நசிமான் அசரப் ஆகியோருடன் இணைந்து, இப்பகுதியில் உள்ள பெண்களின் மேம்பாட்டில் உத்வேகம் அளித்ததாகக் கூறினார்.

## தேர்ந்தெடுக்கப்பட்ட படைப்புகள்

* 
* 

## மேற்கோள்கள்

பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
பகுப்பு:1980 பிறப்புகள்
வினிதா பாலி

**வினிதா பாலி,** 1955 ஆம் ஆண்டு இந்தியாவின் பெங்களூருவில் பிறந்த இவர், பிரிட்டானியா தொழில் நிறுவனங்களின் நிர்வாக இயக்குநராக பணிபுரிந்த பெண் தொழிலதிபராவார்.

## கல்வி
1975 ஆம் ஆண்டில், டெல்லி பல்கலைக்கழகத்தில் பெண்களுக்கான சீமாட்டி சிறீ ராம் கல்லூரியில் பொருளாதாரத்தில் இளங்கலைப் பட்டம் பெற்றுள்ளார். பின்னர் ஜம்னாலால் பஜாஜ் மேலாண்மை ஆய்வு நிறுவனத்தில்  முதுகலை வணிக மேலாண்மை பட்டமும் பெற்றுள்ளார். அமெரிக்காவில் உள்ள மிச்சிகன் மாநில பல்கலைக்கழகத்தில் கல்வி உதவித்தொகை பெற்று பயின்றுள்ளார். ஐக்கிய நாடுகளின் தலைமையகத்தில் சிறிது காலம் பயிற்சியாளராக பணிபுரிந்துள்ளார்.

## தொழில்
வோல்டாஸ் நிறுவனத்தில் முதன்முதலாக தனது வேலையைத் தொடங்கியுள்ள வினிதா, அங்கு  குளிர்பான தொழிற்சின்னமான ரஸ்னாவை இந்தியா முழுவதும் அறிமுகப்படுத்துவதில் பணியாற்றினார். மேலும் கேட்பரி நிறுவனத்தின் இந்தியப் பிரிவில் பதினான்கு ஆண்டுகளாக பணியாற்றியுள்ளார்., இந்தியாவிலும் ஆப்பிரிக்காவிலும் அந்நிறுவனத்தின் வியாபாரச்சந்தைகளை விரிவுபடுத்தினார். 1994 ஆம் ஆண்டில், கோகோ கோலா வினிதாவை, அந்நிறுவனத்தின் சந்தைப்படுத்தல் இயக்குநராக நியமித்தது, பின்னர் லத்தீன் அமெரிக்காவின் சந்தைப்படுத்தல் துணைத் தலைவராக நியமிக்கப்பட்டார். அந்நிறுவனத்தில் பணிபுரிந்த ஒன்பது ஆண்டுகளில், கார்ப்பரேட் வியூக குழுவின் துணைத் தலைவராகவும் பணியாற்றியுள்ளார். அவர் 2003 ஆம் ஆண்டில் கோகோ கோலா நிறுவனத்தை விட்டு வெளியேறி, ஜிமான் குழுமத்தின் அட்லாண்டா பணியிடத்தில் முதன்மை மற்றும் வணிக உத்தியின் தலைவராக பணிபுரிந்துள்ளார்.

2005 ஆம் ஆண்டில் ஜிமான் குழுமத்தின் இருந்து விலகி, இந்திய உணவு நிறுவனமான பிரிட்டானியா நிறுவனத்தில் நிர்வாக இயக்குநராக இணைந்துள்ளார். 2016 ஆம் ஆண்டில் அதன் தலைமை நிர்வாக அதிகாரியாக பதவியேற்றுள்ளார். அவரது வழிகாட்டுதலின் கீழ், பிரிட்டானியாவின் வருவாய் மூன்று மடங்கு அதிகரித்து $841 மில்லியனாக இருந்தது குறிப்பிடத்தக்கது. 2009 ஆம் ஆண்டு இவருக்கு, எகனாமிக் டைம்ஸ் பத்திரிகையின்  என்ற விருது வழங்கப்பட்டுள்ளது. அதே ஆண்டில், அவர் பிரிட்டானியா ஊட்டச்சத்து அறக்கட்டளையை நிறுவி, அதன்மூலம் இந்திய பள்ளி மாணவர்களுக்கு வலுவூட்டப்பட்ட பிஸ்கட்களை விநியோகிப்பதன் மூலம் குழந்தைகளின் ஊட்டச்சத்து குறைபாட்டை எதிர்த்துப் போராட உதவியுள்ளார். இந்த அறக்கட்டளையின் வழியாக அவர் செய்த பணிக்காக கார்ப்பரேட் சமூகப் பொறுப்பு விருதையம் வென்றுள்ளார்.. 2011 ஆம் ஆண்டில், ஃபோர்ப்ஸ் தனது பத்திரிகையில் "ஆசியாவின் ஐம்பது சக்தி வாய்ந்த வணிகப் பெண்கள்" பட்டியலில் வினிதாவின் பெயரையும் சேர்த்திருந்தது. மேம்படுத்தப்பட்ட ஊட்டச்சத்துக்கான உலகளாவிய கூட்டணியின் (GAIN) இயக்குநர்கள் குழுவின் தலைவராகவும் வினிதா இருந்து வருகிறார்.
thumb|300x300px| கிரேட் லேக்ஸ் மேலாண்மை நிறுவனத்தில் வினிதா பாலி மற்றும் டாக்டர் பாலா

## மேற்கோள்கள்


பகுப்பு:Articles with hCards
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:20 ஆம் நூற்றாண்டு இந்தியப் பெண் தொழிலதிபர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:1955 பிறப்புகள்
பகுப்பு:வாழும் மக்கள்
பகுப்பு:இந்தியப் பெண்கள்
நிவ்ருதி ராய்

**நிவ்ருதி ராய்** (*Nivruti Rai*)(பிறப்பு 1969 ) என்பவர் இன்டெல் இந்தியாவின் தலைவர் மற்றும் இன்டெல் வார்ப்பாலை சேவைகளின் துணைத் தலைவர் ஆவார். இவர் நாரி சக்தி விருது பெற்றுள்ளார்.

## தொழில்
நிவ்ருதி ராய் 1969ஆம் ஆண்டு இந்தியாவின் உத்தரப் பிரதேச மாநிலத்தின் கோரக்பூரில் பிறந்தார்.  இவர் லக்னோ பல்கலைக்கழகத்தில் இளங்கலை பட்டம் பெற்றுள்ளார். பின்னர் திருமணம் முடிந்தவுடன் தனது இருபது வயதுகளில் அமெரிக்காவிற்குச் சென்றார். நியூயார்க்கு ரென்சீலர் பல்நுட்ப நிறுவனத்தில் கணிதம் மற்றும் செயல்பாட்டு ஆராய்ச்சியில் இளம் அறிவியல் பட்டம் பெற்றார். பின்னர் ஓரிகான் மாநில பல்கலைக்கழகத்தில் பொறியியலில் முதுநிலைப் பட்டம் பெற்றார். இவர் 1994-ல் இன்டெல்லில் பணிபுரியத் தொடங்கினார். 2005-ல் கர்நாடகாவின் தலைநகரான பெங்களூருக்கு குடிபெயர்ந்தார். அன்றைய பிரதமர் மன்மோகன் சிங்கால் இவருக்கு அடுத்த ஆண்டு வெளிநாட்டுக் குடிமகனாக நிரந்தர நுழைவுச்சீட்டு தகுதி வழங்கப்பட்டது.

2022 வரை, இவர் இன்டெல் இந்தியாவின் தலைவராகவும், இன்டெல் வார்ப்பாலை சேவயின் துணைத் தலைவராகவும் இருந்தார். இக்காலத்தில் 7,000 பள்ளிகளில் 150,000 மாணவர்களுக்குப் பயிற்சி அளித்தார். 2021ஆம் ஆண்டு இவர் *[[பிசினஸ் லைன்|தி ஹிந்து பிசினஸ் லைனிடம்]]* "அமெரிக்காவிற்கு வெளியே இன்டெல்லின் மிகப்பெரிய ஆராய்ச்சி மற்றும் மேம்பாடு இல்லமாக இந்தியா உள்ளது, நாங்கள் தொடர்ந்து வளர்ந்து வருகிறோம்" என்று கூறினார். டாட்டா தொழில்நுட்ப நிறுவனத்தின் இயக்குநர் குழுவிலும் சேர்ந்தார்.

அனைத்துலக பெண்கள் நாளான 2022 அன்று, ராய் குடியரசுத் தலைவர் ராம்நாத் கோவிந்திடமிருந்து நாரி சக்தி விருதை, கர்நாடகாவைச் சேர்ந்த ஷோபா காஸ்தி உட்பட 28 பெண்களுடன் பெற்றார். கிராமப்புற அகன்ற அலை இணைய இணைப்பு மற்றும் குறைக்கடத்தி சில்லுகளில் புதுமைகளை மேம்படுத்துவதில் இவர் செய்த பணிக்காக அங்கீகரிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:டாட்டா குழும நபர்கள்
பகுப்பு:நாரி சக்தி விருது பெற்றவர்கள்
பகுப்பு:பெங்களூர் மக்கள்
சக்கி தாமசு

**சக்கி எல்சா** (*Sakhi Thomas*) என்பவர் இந்திய ஆடைகலன் வடிவமைப்பாளர் அல்லது ஆடை வடிவமைப்பாளர் ஆவார்.

## இளமை
சகி தனது பள்ளிப் படிப்பை சர்வோதயா பள்ளியிலும், பல்கலைக்கழகத்திற்கு முந்தைய படிப்பினை மார் இவானியோசு கல்லூரியிலும் முடித்தார். மேலும் வணிகவியலில் இளங்கலைப் பட்டம் பெற்றார்.

சகி 2004ஆம் ஆண்டில் தனது ஆர்வம் காரணமாக பின்னலாடை வடிவமைப்பு மற்றும் தொழில்நுட்பத்தில் தேசிய உடையலங்கார தொழில்நுட்பக் கல்லூரியில் தனது இரண்டு ஆண்டு முதுகலைப் படிப்பை முடித்தார்.

இவருடைய தொகுப்பு *'தி பிராக்ரன்ஸ் ஆப் எ ட்ரீம்*' (மெஹக்-இ-க்வாப்) என்று 2004ஆம் ஆண்டு தேசிய உடையலங்கார தொழில்நுட்பக் கல்லூரியில் நடைபெற்ற நிட்வேர் வடிவமைப்பு கண்காட்சியில் காட்சிப்படுத்தப்பட்டது.

## தொழில்
சகி மோகன்லால், பிரகாஷ் ராஜ், மனிஷா கொய்ராலா, நயன்தாரா, திரிசா, திலீப், சிறீனிவாசன், நிவின் பாலி, துல்கர் சல்மான், பகத் பாசில், குஞ்சாக்கோ போபன், ஆசிப் அலி, சுராஜ் வெஞ்சரமூடு, மஞ்சு மேனன், பிஜூ மேனன், ஜோ வோன் உன்னி முகுந்தன், பிரதாப் கே போத்தன், கே. பி. ஏ. சி. இலலிதா, சித்திக், சைஜு குருப், அஜு வர்கீஸ், சுஹாசினி மணிரத்னம், சமீரா ரெட்டி, சம்விருதா சுனில், மம்தா மோகன்தாஸ், நித்யா மேனன், சுவேதா மேனன், மற்றும் ஆன் ஆகஸ்ட் மேனன் உள்ளிட்ட முன்னணி நடிகர்களுக்கு ஆடைகளை வடிவமைத்துள்ளார்.

## திரைப்படவியல்

### ஆடை வடிவமைப்பாளராக

### பாடலாசிரியராக

## விருதுகள்

; கேரள மாநில திரைப்பட விருது

* சிறந்த ஆடை வடிவமைப்பாளருக்கான 2017 கேரள மாநில திரைப்பட விருது - ஹே ஜூட்

## மேற்கோள்கள்


## வெளி இணைப்புகள்
*
* Kerala State Film Awards 2017 - Indian Express

பகுப்பு:மலையாளத் திரைப்படத் துறையினர்
பகுப்பு:வாழும் மக்கள்
பகுப்பு:இந்தியப் பெண் அலங்கார வடிவமைப்பாளர்கள்
ஜோதையா பாய் பைகா

**ஜோதையா பாய் பைகா** (*Jodhaiya Bai Baiga*, (1937 / 1938 – 15 திசம்பர் 2024) என்பவர் இந்தியாவின் மென்கலை கலைஞர் ஆவார். பைகா வம்சத்தினை சார்ந்த இவர், மத்தியப் பிரதேசத்தில் உமரியா மாவட்டத்தில் உள்ள லோர்கா கிராமத்தைச் சேர்ந்தவர். இவருக்கு இரண்டு மகன்கள் மற்றும் ஒரு மகள் என மூன்று குழந்தைகள் உள்ளனர். இவர் காட்டிலிருந்து உரம், விறகு, காய்களை விற்று பணம் சம்பாதித்தார்.

பைகா நாற்பது வயதில், கணவன் இறந்துவிட்ட நிலையில், ஓவியம் வரைய ஆரம்பித்தார். இவரது கலைநயம் கோண்டு சமூக ஜங்கர் சிங் ஷியாமுடன் ஒப்பிடப்பட்டது. ஓவியம் தீட்ட பயன்படும் துணி மற்றும் காகிதத்தில் ஓவியம் வரைந்த இவர், இப்போது களிமண், உலோகம் மற்றும் மரம் போன்ற பிற ஊடகங்களைப் பயன்படுத்துகிறார். இவர் வர்ணம் பூசுகிற முகமூடிகளை இவருடைய பேரன் செய்கிறான். இலுப்பை மரம் போன்ற உள்ளூர் பைகா உருவங்களால் இவள் ஈர்க்கப்பட்டாள். போபால், தில்லி, மிலன் மற்றும் பாரிஸ் ஆகிய இடங்களில் இவரது ஓவியங்கள் காட்சிக்கு வைக்கப்பட்டன.

## விருதுகள்
2022-ல், பைகாவின் சாதனைகளை அங்கீகரிக்கும் வகையில் இந்திய அரசு இவருக்கு நாரி சக்தி விருது வழங்கியது. பின்னர், 2023-ல் இந்திய அரசால் கலைத்துறையில் பத்மசிறீ விருது இவருக்கு வழங்கப்பட்டது.

## மேற்கோள்கள்

பகுப்பு:பத்மசிறீ விருது பெற்ற கலைத் துறையினர்
பகுப்பு:மத்தியப் பிரதேச நபர்கள்
பகுப்பு:2024 இறப்புகள்
ஆஸ்ட்டர்

**ஆஸ்ட்டர்** (*Aster (genus*) என்பது சூரியகாந்தி குடும்பத்தில் உள்ள பல்லாண்டு பூக்கும் தாவரங்களின் ஒரு பேரினமாகும். இந்தப் பேரினத்துக்கு உட்பட்ட தாவர இனங்களின் எண்ணிக்கை முன்பிருந்ததைவிட குறைக்கப்பட்டது. இப்போது இதில் சுமார் 170 இனங்கள் உள்ளன. அவற்றில் ஒன்றைத் தவிர மற்ற அனைத்தும் ஐரோவாசியாவில் மட்டுமே உள்ளன; *ஆஸ்ட்டரில்* இருந்த பல இனங்கள் இப்போது ஆஸ்டெரியா குலத்தின் பிற வகைகளில் உள்ளன. *ஆஸ்டர் அமெல்லஸ்* என்பது ஆஸ்டெரேசி குடும்பம் மற்றும் பேரினத்தின் வகை இனமாகும்.

*ஆஸ்ட்டர்* என்ற பெயரானது பண்டைய கிரேக்கச் சொல்லான  என்பதிலிருந்து வந்தது ( *astḗr* ). இதன் பொருள் "விண்மீன்" என்பதாகும். இவற்றின் பூந்துணர் வடிவத்தைக் குறிப்பதாக இப்பெயர் உள்ளது. பல இனங்கள் மற்றும் பல்வேறு கலப்பினங்களோடு,  கவர்ச்சிகரமானதாகவும், கண்கவர் பூக்களுள்ளதன்  காரணமாக இவை தோட்டச் செடிகளாக பிரபலமாக வளர்க்கப்படுகின்றன. 'ஆஸ்டர்' இனங்கள் பல செதிலிறக்கை இனங்களின் குடம்பிகளுக்கு உணவுத் தாவரங்களாகப் பயன்படுத்தப்படுகின்றன. ஆஸ்ட்டர் அனைத்து கடினத்தன்மையான மண்டலங்களிலும் வளரக்கூடியன.

## வரலாற்றில்
1918 ஆம் ஆண்டு அக்டோபர் 31 ஆம் நாள் அங்கேரிய புரட்சியின்போது, புடாபெசுட்டு போராட்டக்காரர்கள் இந்தப் பூவை அணிந்ததால் அது " ஆஸ்ட்டர் புரட்சி " என்று அறியப்பட்டது.

## குறிப்புகள்

பகுப்பு:பூக்கும் தாவரப் பேரினங்கள்
பகுப்பு:தாவரவியல் பெயருடையக் கட்டுரைகள்
சதுபதி பிரசன்ன சிறீ

**சதுபதி பிரசன்ன சிறீ** (*Sathupati Prasanna Sree*)(பிறப்பு 2 செப்டம்பர் 1964) என்பவர் இந்திய மொழியியலாளர் ஆவார்.

## தொழில்
சிறீ ஆந்திரப் பல்கலைக் கழகத்தில் ஆங்கிலப் பேராசிரியராகவும், ஆய்வுக் குழுவின் தலைவராகவும் உள்ளார். சிறீ தனது வாழ்நாள் முழுவதும் சிறுபான்மை பழங்குடி மொழிகளைப் பாதுகாப்பதிலும், இந்தியாவிற்குள் பழங்குடி மொழிகளுக்கான புதிய எழுத்து முறைகளை உருவாக்குவதிலும் பணியாற்றியுள்ளார்.

சிறீ குபியா, கோயா, லிங்குவா போர்ஜா, ஜடாபு, கோண்டா-டோரா, கடபா, கோலம், கோண்டி, லிங்குவா கோதியா, சவரா, குர்ரு, சுகாலி, லிங்குவா கவுடு, முகதோரா மற்றும் ராணா மொழிகள் ஆகியவற்றிற்கான எழுத்து முறைகளை உருவாக்கியுள்ளார். 2022ஆம் ஆண்டுஅனைத்துலக பெண்கள் நாளில் இந்தியக் குடியரசுத் தலைவர் ராம் நாத் கோவிந்த் இவருக்கு நாரி சக்தி விருதுவழங்கினார்.

## தேர்ந்தெடுக்கப்பட்ட படைப்புகள்
சிறீயின் வெளியிடப்பட்ட எழுத்துக்கள்:

* *கிழக்கு மற்றும் மேற்கின் பின் நவீன இலக்கியத்தில் பெண்களின் மனோவியல் (Psychodynamics of the Women in the Post Modern Literature of the East and the West)*
* *மௌனத்தின் நிழல்கள் (Shades of Silence)*
* *ஷஷி தேஷ்பாண்டேவின் நாவல்களில் பெண் - ஒரு ஆய்வு* (*Woman in the Novels of Shashi Deshpande - A Study)*

## மேற்கோள்கள்

பகுப்பு:நாரி சக்தி விருது பெற்றவர்கள்
பகுப்பு:வாழும் மக்கள்
பகுப்பு:1964 பிறப்புகள்
மாளவிகா ஹரிதா

**மாளவிகா ஹரிதா**, இந்தியாவின் பெங்களூரூவைச் சேர்ந்த பெண் வணிக நிர்வாகியாவார். விளம்பரம் மற்றும் தகவல் தொடர்பு நிறுவனமான சாட்சி & சாட்சி ஃபோகசின் முன்னாள் தலைமை நிர்வாக அதிகாரியாக பணியாற்றியுள்ள இவர்,  தற்போது பிராண்ட் சர்க்கிள் என்ற நிறுவனத்தை தொடங்கி அதற்கு தலைமையேற்று நடத்தி வருகிறார். மாளவிகா, பெங்களூரு விளம்பர சங்கத்தின் தலைவராகவும் இருந்து வருகிறார்.

## ஆரம்ப வாழ்க்கை மற்றும் கல்வி
1978 ஆம் ஆண்டில் பெங்களூர்ப் பல்கலைக்கழகத்தில் தனது இளங்கலை படிப்பை முடித்துள்ள மாளவிகா, சம்பத் குமரன் & கோ என்ற நிறுவனத்தில் 1978 - 1979 ஆண்டுகளில், தனது தொழில் வாழ்க்கையை கணக்கு பதிவாளராகத் தொடங்கியுள்ளார். தொடர்ந்து 1982 ஆம் ஆண்டு இந்திய மேலாண்மை நிறுவனம் பெங்களூருவில் தனது சந்தைப்படுத்தல் மற்றும் நிதித்துறையில் நிபுணத்துவம் பெற்ற முகாமைத்துவத்தில் முதுகலை பட்டய படிப்பை முடித்துள்ளார், பின்னர் தனது பணிகளில் முழுமூச்சாக இயங்கி வந்த இவர், 2018 மற்றும் 2019 ஆண்டுகளில் அமெரிக்காவில் உள்ள கொலம்பியா வணிகப்பயிற்சி பள்ளியில், இணையவழி சந்தைப்படுத்துதல் பட்டய படிப்பை முடித்து வாடிக்கையாளர் ஈடுபாடு, சமூக ஊடகம், திட்டமிடல் மற்றும் பகுப்பாய்வு போன்றவைகளில் கவனம் செலுத்தியுள்ளார். மேலும் இந்திய மேலாண்மை நிறுவனம் பெங்களூருவில் கற்பித்தல் முறைகளில் நிர்வாகக் கல்வித் திட்டம் என்பதிலும் பட்டம் பெற்றுள்ளார்.

## தொழில்
இந்திய மேலாண்மை நிறுவனம் பெங்களூருவில் கணக்கியல் பயிற்சி மற்றும் முதுகலை வணிக மேலாண்மை படித்த பிறகு மாளவிகா, பெங்களூர் எச்எம்டி கடிகார நிறுவனத்தில் பணியில் சேர்ந்துள்ளார். பின்னர் முத்ரா கம்யூனிகேஷன்ஸ் நிறுவனத்தில் பணிபுரிந்த பிறகு,  1993 ஆம் ஆண்டில் சாட்சி நிறுவனத்தில் சேருவதற்கு முன்பு அவர் தனது சொந்த உள்துறை வடிவமைப்பு மற்றும் பொதி நிறுவனத்தை நடத்தியுள்ளார். மாளவிகா லண்டன், நியூசிலாந்து மற்றும் சிங்கப்பூரில் உள்ள சாட்சி & சாட்சி அலுவலகங்களில் சிறிதுகாலம் பயிற்சி பெற்றுள்ளார். மேலும் இந்தியாவில் உள்ள பல்வேறு முதுகலை மேலாண்மை மற்றும் தகவல் தொடர்பு நிறுவனங்களில் விளம்பரம் மற்றும் வர்த்தக குறியீடு மேலாண்மை போன்றவைகளை கற்பித்து வருகிறார்.

## விருதுகளும் கௌரவங்களும்
இந்திய மேலாண்மை நிறுவனம், பெங்களூர் வழங்கும் சிறப்புமிக்க முன்னாள் மாணவர் விருதைப் பெற்ற முதல் பெண் மாளவிகா ஆவார். உலகமயமாக்கல் குறித்த லண்டன் ஸ்கூல் ஆஃப் எகனாமிக்ஸில் லார்ட் மேகநாத் தேசாய் கீழ் சிறப்பு திட்டத்திற்காக பிரித்தானிய அரசாங்கத்தால் தேர்ந்தெடுக்கப்பட்ட முதல் குருகுல வகைப்பாட்டு அறிஞர்களில் இவரும் ஒருவர். ஐஐஎம்பியில் நிறுவன தின விரிவுரையை வழங்கிய முதல் பெண்மணி என்ற பெருமையையும் மாளவிகா பெற்றுள்ளார்.

## மேற்கோள்கள்

பகுப்பு:Articles with hCards
பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:வாழும் மக்கள்
பகுப்பு:இந்தியப் பெண்கள்
ஆஸ்ப் (பாம்பு)

வலது|thumb|240x240px| ஐரோப்பிய ஆஸ்ப், ''விபெரா ஆஸ்பிஸ்''
**ஆஸ்ப்** (*Asp (snake*) என்பது " *ஆஸ்பிஸ்* " என்ற சொல்லின் நவீன ஆங்கிலமயமாக்கல் ஆகும். இது பழங்காலத்தில் நைல் பகுதியில் காணப்பட்ட பல நச்சுப் பாம்பு இனங்களில் ஏதேனும் ஒன்றைக் குறிப்பதாக உள்ளது.  இந்த *ஆஸ்பிஸ்*, என்ற பெயரானது கிரேக்க மொழிச் சொல்லாகும். இதற்கு "வைப்பர்" என்று பொருள்படும்.  தற்போது உள்ள எகிப்திய நாகப்பாம்பே அக்காலத்தில் *ஆஸ்பிஸ்* என்று அழைக்கப்பட்டது என்று நம்பப்படுகிறது.

## வரலாற்று முக்கியத்துவம்
எகிப்திய அரச குலத்தின் காலம் மற்றும் ரோமானிய எகிப்து முழுவதும், ஆஸ்ப் அரச சின்னமாக இருந்துள்ளது.  எகிப்து, கிரேக்கம் ஆகிய பகுதிகளில், வழக்கமான மரணதண்டனை அளிப்பதற்கு பதில் கண்ணியமான மரணத்திற்கு தகுதியானவர்கள் என்று கருதப்பட்ட குற்றவாளிகளுக்கு மரணதண்டனை நிறைவேற்ற இதன் சக்திவாய்ந்த நஞ்சு பயன்படுத்தப்பட்டது.

கிரேக்கத் தொன்மவியலில் உள்ள பெர்சியசின் சில கதைகளில், மெடூசாவைக் கொன்ற பிறகு, பாலிடெக்டெஸ் மன்னருக்கு அவளது தலையைக் கொண்டு செல்ல பாலிடெக்ஸ் பறக்கும்  செருப்பைப் பயன்படுத்தினார். அவர் எகிப்தின் மேல் பறந்து கொண்டிருந்தபோது, அவளுடைய குருதியில் சில துளிகள் தரையில் விழுந்தன. அதிலிருந்து ஆஸ்ப்ஸ் மற்றும் ஆம்பிஸ்பேனாவை உருவாக்கியது.

புளூட்டாக்கின் கூற்றுப்படி, எகிப்திய அரசி கிளியோபாற்றா,  தற்கொலைக்குத் தயாராகிய காலத்தில், குற்றறவாளி என்று முடிவு செய்யப்பட்டவர்கள் மீது பல்வேறு கொடிய நச்சுக்களைச் சோதித்துபார்த்தாள். முடிவில் ஆஸ்பிசின் கடிதால் (ஆஸ்பிஸ் என்ற கிரேக்க சொல்லுக்குப் பொதுவாக டோலமிக் எகிப்தில் எகிப்திய நாகப்பாம்பு என்று பொருள்படும். ஐரோப்பிய ஆஸ்ப் அல்ல) துன்பமின்றி இறப்பதற்கான வழி என்றும்; அதன் நச்சு வலி இல்லாமல் தூக்கத்தையும் மரணத்தையும் கொண்டு வரும் என்பதை அறிந்தாள். இது ஒரு கொம்பு பாம்பு என்று சிலர் நம்புகின்றனர். 2010 ஆம் ஆண்டில், ஜெர்மன் வரலாற்றாசிரியர் கிறிஸ்டோஃப் ஷேஃபர் மற்றும் நச்சுவியலாளர் டீட்ரிச் மெப்ஸ், இந்த நிகழ்வைப் பற்றிய விரிவான ஆய்வு செய்த பிறகு, கிளேயோபற்றா தற்கொலை செய்துகொள்ள நச்சு விலங்கிடம் கடி வாங்குவதற்குப் பதிலாக ஹெம்லாக், உல்ப்செபியம், ஓபியம் ஆகியவற்றின் கலவையை பயன்படுத்தினார் என்ற முடிவுக்கு வந்தனர்.

ஆயினும்கூட, வில்லியம் சேக்சுபியரின் படைப்பினால் கிளியோபற்றாவின் தற்கொலையில் ஆஸ்பியின் பங்கு பிரிக்கமுடியாத வகையில் இணைக்கப்பட்டுள்ளது:


With thy sharp teeth this knot intrinsicate
Of life at once untie: poor venomous fool
Be angry, and dispatch.
:&mdash;Cleopatra, Act V, scene II
:*[[அந்தோனியும் கிளியோபாத்ராவும்]]*


*சேக்சுபியரின் நாடகமான [[ஒத்தெல்லோ]]*வின் காட்சி III இல் டெஸ்டெமோனா மீதான வெறுப்பை "ஆஸ்பிக்ஸ்' நாக்குகள்" நிறைந்ததாக ஓதெல்லோ குறிப்பிடுவது பிரபலமாக ஒப்பீடு ஆகும்.

## பழ மரபுக் கதை
**ஹிப்னாலிஸ்** என்பது இடைக்கால பெஸ்டியரிகளில் விவரிக்கப்பட்ட ஒரு பழங்கால கற்பனை உயிரினமாகும் . பாதிக்கபட்டவர்களை தூக்கத்தில் கொல்லும் ஒரு வகை ஆஸ்ப் என்று இது விவரிக்கப்படுகிறது. "கிளியோபற்றா அதைத் தன் மீது (அவளது மார்பகங்களில்) வைத்துக்கொண்டாள், இதனால் தூக்கம் போல் மரணத்தை அடைந்தாள்." 

## குறிப்புகள்

பகுப்பு:பண்டைய எகிப்து
பகுப்பு:நச்சுப் பாம்புகள்
பகுப்பு:தற்கொலை
வனிதா ஜக்தியோ போரதே

**வனிதா ஜக்தியோ போரதே** (பிறப்பு 25 மே 1975) என்பவர்இந்தியப் பாதுகாவலர் மற்றும் வனவிலங்குப் பாதுகாப்பில் பணிபுரியும் சோயரே வான்சேரே பலநோக்கு அறக்கட்டளையின் நிறுவனர் ஆவார். இவர் பாம்புகளை மீட்பதில் நிபுணத்துவம் பெற்றவர். "இந்தியாவின் முதல் பெண் பாம்பு தோழி" என்று அங்கீகரிக்கப்பட்டார். போரதேவின் பாம்புகளைப் பாதுகாக்கும் முயற்சிகளைப் பாராட்டி இந்திய அரசு இவருக்கு நாரி சக்தி விருது வழங்கியது.

## தனிப்பட்ட வாழ்க்கை
வனிதா ஜக்தியோ போரதே 25 மே 1975-ல் பிறந்தார். இவர் தனது கணவருடன் இந்தியாவின் மகாராட்டிரா மாநிலத்தில் உள்ள புல்தானாவில் வசித்து வருகிறார்.

## பணி
உள்ளூர் சூழலில் தனது ஆர்வத்தைப் பகிர்ந்து கொண்ட நண்பர்களுடன், பண்ணையில் வளர்க்கப்பட்டதால், வனவிலங்குகளுடன் எளிதாக இருக்க போரதே கற்றுக்கொண்டார். இவர் பன்னிரண்டாம் வயதில் விசப் பாம்புகளைக் கடிக்காமல் பிடிக்க ஆரம்பித்தார். இவர் சோயரே வான்சேரே பலநோக்கு அறக்கட்டளையை நிறுவினார். இது சுற்றுச்சூழல் மாசுபாட்டைத் தடுப்பதிலும் வனவிலங்குகளைப் பாதுகாப்பதிலும் கவனம் செலுத்துகிறது. போரதே 50,000க்கும் மேற்பட்ட பாம்புகளை மீட்டு, கின்னஸ் உலக சாதனைகளில் இடம்பெற்றுள்ளார். இவர் பாம்புகள் மீது குறிப்பாக இரக்கமுள்ளதோடு தேனீக்களுடனும் அனுபவமும் கொண்டவர்.

பாம்புக் கடிக்குச் சிகிச்சையளிப்பது எப்படி என்பதை போரதே மற்றவர்களுக்குக் கற்றுக் கொடுத்தார். மேலும் பாம்புகளைப் பற்றிய யதார்த்தமான தகவல்களை வழங்குவதன் மூலம் பாம்புகள் பற்றிய பயம் குறைக்கும் (ஓபிடியோபோபியாவை) நோக்கத்தைக் கொண்டிருந்தார்: இந்தியாவில் உள்ள பாம்புகளில் பத்துச் சதவிகிதம் மட்டுமே விடமானது. மேலும் ஒவ்வொரு மருத்துவமனையிலும் நச்சு எதிர்ப்பு மருந்துகள் இலவசமாகக் கிடைக்கின்றன.

## விருதுகள் மற்றும் அங்கீகாரம்
இந்தியா அஞ்சல் துறை போரதே சாதனைகளை அங்கீகரித்து இவரது உருவப்படத்துடன் கூடிய முத்திரையை வெளியிட்டது. அனைத்துலகப் பெண்கள் நாளில் வழங்கப்படும் 2020ஆம் ஆண்டிற்கான நாரி சக்தி விருதினைத் குடியரசுத் தலைவர் ராம்நாத் கோவிந்திடம் இருந்து 2022 ஆம் விருதைப் பெற்றார்.  உள்நாட்டில் "பாம்பு பெண்" என்று அழைக்கப்படும் போரதே "இந்தியாவின் முதல் பெண் பாம்பு தோழி" என்றும் அங்கீகரிக்கப்பட்டுள்ளார்.

## மேற்கோள்கள்

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
பகுப்பு:இந்தியப் பெண்கள்
குடச்சி சட்டமன்றத் தொகுதி

**குடச்சி சட்டமன்றத் தொகுதி** (*Kudachi Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெலகாவி மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். சிக்கோடி மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 5 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெளகாவி மாவட்டம்